 Bare-sare Yariv Gerber oo madax u ahaa cilmibaadhayashan ayaa isaga oo sii faahfaahinaya nooca niyadwanaag ee daraasaddoodu ka hadlayso waxa uu yidhi, Waxaa muhiim ah in aynu farta ku fiiqno in niyadwanaaggu aanu ahayn keliya in aad indho ubax arkaya ku eegto dunida, laakiin qofka niyadda wanaagsan waa kan aqoonsn khatraha ku xeeran, balse aan ku niyad jabayn ee ku niyadsan in uu ka guulaysanayo, isaga oo weliba aan fadhi ku qaabilayn ee u qorshe yeelanaya habka ay tahay in uu ula macaamilo si uu uga gudbo Yariv Gerber waxa uu intaas ku daray in dadka niyadsamaanta iyo rajowanaaggu ku badan yahay ay inta badan yihiin kuwa ku dhaca u leh in ay waajahaan caqabadaha ka hor imanya, sida isbeddelka nidamkooda nololeed ee waajibka ku noqonaya wadne xanuunka kadib. 